|  |  |
| --- | --- |
|  |  **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ****ΠΡΥΤΑΝΕΙΑ****Δ/ΝΣΗ ΔΗΜ.&ΔΙΕΘΝ.ΣΧΕΣΕΩΝ - ΓΡΑΦΕΙΟ ΤΥΠΟΥ & Μ.Μ.Ε.****Κτίριο Διοίκησης**Ηρώων Πολυτεχνείου 9, Πολυτεχνειούπολη Ζωγράφου, 157 80 Αθήνα🕿 772 4260, katsenos@central.ntua.gr |

 Παρασκευή 13 Ιουλίου 2018

**ΔΕΛΤΙΟ ΤΥΠΟΥ**

Την Τετάρτη 11 Ιουλίου 2018, στο γραφείο του Πρύτανη του ΕΜΠ πραγματοποιήθηκε συνάντηση με εκπροσώπους από το διακεκριμένο Πανεπιστήμιο Jordan University of Science and Technology (JUST). Επικεφαλής της αντιπροσωπείας ήταν ο Professor Osama Khaleed Ibrahim NUSIER Vice President of JUST συνοδευόμενος από τους κ κ. Professor Mohammed Taleb Mefleh OBAIDAT Former Minister of Public Works and Housing in Jordan, Associated Professor Mohammad Abedal kareem ALHASSAN και Associated ProfessorRajai Zuheir Salem AL ROUSAN.

Της συνάντησης, προήδρευσε ο Πρύτανης του ΕΜΠ, Καθηγητής κ. Ιωάννης Γκόλιας, ενώ από πλευράς του ΕΜΠ συμμετείχαν ο Αναπληρωτής Πρύτανη Ακαδημαϊκών Υποθέσεων & Προσωπικού, Καθηγητής κ. Δημήτριος Παπαντώνης και ο Αναπληρωτής Καθηγητής της Σχολής Πολιτικών Μηχανικών κ. Νικόλαος Λαγαρός.

Το Jordan University of Scienceand Technology είναι το κορυφαίο πανεπιστήμιο της Ιορδανίας, όσον αφορά την ερευνητική δραστηριότητα και τα επιτεύγματα. Είναι το μοναδικό πανεπιστήμιο της Ιορδανίας, το οποίο έχει ταξινομηθεί ως ένα από τα κορυφαία πενήντα πανεπιστήμια του ισλαμικού κόσμου μεταξύ 1460 πανεπιστημίων.

Η αντιπροσωπεία από το JUST συμμετέχει στο ερευνητικό πρόγραμμα H2020 με τίτλο OptArch: Optimization Driven Architectural Design of Structuresτο οποίο συντονίζει το ΕΜΠ με επιστημονικό υπεύθυνο τον Αναπληρωτή Καθηγητή κ. Νικόλαο Λαγαρό, ενώ συμμετέχουν 14 πανεπιστήμια και εταιρείες από Ευρώπη, Μέση Ανατολή και Καναδά. Ενώ το JUST συμμετέχει με επικεφαλής τον Καθηγητή κ. Khairedin ABDALLA ο οποίος συντονίζει την συμμετοχή στο πρόγραμμα και τις επισκέψεις των εκπροσώπων του JUST στο ΕΜΠ.

Της συνάντησης, προηγήθηκε ξενάγηση στα εργαστήρια της Σχολής Πολιτικών Μηχανικών και οι επισκέπτες έμειναν ενθουσιασμένοι από την υλικοτεχνική υποδομή.

Το αντικείμενο της συνάντησης ήταν η περαιτέρω σύσφιξη των σχέσεων μεταξύ των δύο πανεπιστημίων. Αποφασίστηκε σε πνεύμα αμοιβαίας εκτίμησης, φιλίας και συνεργασίας:

* Ανταλλαγή προσωπικού και φοιτητών.
* Συμμετοχή σε ερευνητικά προγράμματα.
* Συν-διοργάνωση επιστημονικών ημερίδων και διεθνών συνεδρίων.
* Αν και το ΕΜΠ έχει ήδη υπογράψει MOU με το JUST, θα εξεταστεί η υπογραφή ενός πιο συγκεκριμένου και αναλυτικού συμφώνου συνεργασίας μεταξύ των δύο Πανεπιστημίων.

Έγινε ανταλλαγή αναμνηστικών δώρων και η συνάντηση ανανεώθηκε με πρόσκληση που απηύθυνε ο Αντιπρόεδρος του Πανεπιστημίου JUST Professor Osama Khaleed Ibrahim NUSIER προς τον Πρύτανη και τις πρυτανικές αρχές να επισκεφθούν την Ιορδανία και το ΠανεπιστήμιοJUST.

Από το Γραφείο Τύπου & ΜΜΕ

του Εθνικού Μετσόβιου Πολυτεχνείου





